**Santeri Simo Artturi Salmela** (s. 10. kesäkuuta 2000 Lappeenranta) on suomalainen jääkiekkopuolustaja, joka edustaa Mestis-joukkue Imatran Ketterää. Hän toimii joukkueen kapteenina.

Ura
---

### Seuraura

Salmela aloitti luistelukoulun Saimaan Pallossa, mutta hän muutti perheineen viisivuotiaana Kouvolaan ja siirtyi varsinaiseen kasvattajaseuraansa KooKoohon. Salmela toimi seuran C-nuorten varakapteenina sekä kaudella 2014–2015 että kaudella 2015–2016. Toukokuussa 2016 hän teki kaksivuotisen juniorisopimuksen KooKoon SM-liigajoukkueen kanssa. Salmela teki liigadebyyttinsä vain 16-vuotiaana 16. joulukuuta 2016 vieraissa Saimaan Palloa vastaan. Hänelle aukesi paikka KooKoon kokoonpanosta kolmen puolustajan loukkaantumisten ja Mikko Lehtosen maajoukkuekutsun myötä. Salmela merkittiin heti joukkueen ykköspuolustajapariin Robin Jacobssonin viereen. Hän sai ottelussa jääaikaa 17.01 minuuttia. Salmelasta tuli samalla kierroksella Tapparassa debytoineen Toni Utusen ohella SM-liigan kaikkien aikojen ensimmäisiä vuonna 2000 syntyneitä pelaajia. Tosin he olivat vasta liigahistorian toisia koko 2000-luvulla syntyneitä pelaajia, sillä vuonna 2001 syntynyt Mikko Kokkonen debytoi jo ennen heitä aiemmin syksyllä Mikkelin Jukureissa liigan kaikkien aikojen nuorimpana pelaajana vain 15-vuotiaana. 

7. maaliskuuta 2017 pelatussa ottelussa Tampereen Ilvestä vastaan Salmela teki ensimmäisen tehopisteensä SM-liigassa ja hänestä tuli yhdellä syöttöpisteellään näin ollen ensimmäinen 2000-luvulla syntynyt SM-liigassa tehopisteen tehnyt pelaaja. Salmela pelasi kauden 2016–2017 aikana SM-liigassa yhdeksän runkosarjaottelua tehden kolme syöttöpistettä. Kaudella 2017–2018 hän nousi KooKoon A-nuorten kapteenistoon, mutta Salmela otti myös paikan seuran SM-liigajoukkueesta osaksi myös loukkaantumisten vuoksi. Hän teki varsinaisen tulokaskautensa aikana 31 runkosarjaottelussa yhden syöttöpisteen. Joulukuussa 2017 Salmela teki KooKoon kanssa kaksivuotisen jatkosopimuksen.

Kaudella 2018–2019 Salmela pelasi SM-liigassa 17 runkosarjaottelua ilman tehopisteitä. Suurin osa hänen kaudestaan eteni vielä KooKoon A-nuorissa. Kauden 2019–2020 kynnyksellä, syyskuussa 2019 seura lainasi Salmelan toistaiseksi voimassa olevalla sopimuksella Mestis-joukkue Jokipoikiin. Joulukuussa KooKoo lainasi hänet 4. tammikuuta 2020 asti ulottuvalla sopimuksella KalPan SM-liigajoukkueeseen. Tämän jälkeen Salmelan lainasopimusta jatkettiin viikolla. Hän teki liigauransa avausmaalin 11. tammikuuta 2020 Mikkelin Jukureita vastaan. Salmela keräsi ottelusta teholukeman +2. Hän pelasi KalPassa seitsemän ottelua, kunnes Salmela palasi tammikuun puolessa välissä Jokipoikien vahvuuteen. Siirtotakarajalla helmikuussa hänen kerrottiin pelaavan siellä kauden loppuun. Salmela pelasi Mestiksessä 43 runkosarjaottelua tehopistein 6+7=13. KooKoossa hän pelasi kauden aikana kaksi SM-liigaottelua sekä yhdeksän ottelua seuran A-nuorissa.

Salmela siirtyi kaudeksi 2020–2021 1+2-vuotisella sopimuksella Mikkelin Jukureihin. Joukkueen apuvalmentajana toimi häntä sekä KooKoon SM-liigajoukkueessa että A-nuorissa valmentanut Jari Kauppila, joka nousi loppukaudella Jukurien päävalmentajaksi. Salmelan ensimmäinen kokonainen SM-liigakausi toi 53 runkosarjaottelussa tehot 1+4=5. Jukurit ei lopulta käyttänyt hänen sopimuksessaan ollutta optiota.

Kaudeksi 2021–2022 Salmela siirtyi vuoden mittaisella sopimuksella Mestis-joukkue Imatran Ketterään. Seuran urheilujohtaja Turkka Partasen mukaan hänen siirtonsa taustalla oli hakea Salmelalle Mestiksen kautta isompaa pelillistä roolia, jotta hänen kiekollinen pelaamisensa kehittyisi. Salmela nimettiin joukkueen varakapteeniksi. Hän voitti sekä Mestiksen mestaruuden että Suomen Cupin. Lokakuussa 2021 Ketterä lainasi Salmelan kasvattajaseuransa KooKoon SM-liigajoukkueeseen, kun joukkueen puolustuksesta puuttuivat mm. Alexander Bonsaksen ja Petteri Nikkilä. Hän pelasi siellä neljä ottelua. Toukokuussa 2022 Salmela teki Ketterän kanssa vuoden mittaisen jatkosopimuksen.

Salmela voitti kaudella 2022–2023 Mestis-hopeaa. Marraskuussa 2022 Ketterä lainasi hänet alustavasti viikonlopun ajaksi Saimaan Pallon SM-liigajoukkueeseen, jossa Salmela pelasi lopulta kuusi ottelua. Toukokuussa 2023 hän teki Ketterän kanssa vuoden mittaisen jatkosopimuksen. Kaudeksi 2023–2024 Salmela nimettiin joukkueen kapteeniksi.

Salmela lainattiin tammikuussa 2024 yhden ottelun mittaisella lainalla SM-liigaseura Oulun Kärppiin. Hän kohtasi ottelussa entisen seuransa SaiPan.

### Maajoukkueura

Salmela pelasi alle 18-vuotiaiden MM-kilpailuissa vuonna 2018, jolloin hän toimi Suomen varakapteenina ja voitti maailmanmestaruuden. Salmela valittiin Yhdysvaltoja vastaan pelatun finaaliottelun päätteeksi Suomen ottelun parhaaksi pelaajaksi.

Salmela pelasi myös alle 18-vuotiaiden Ivan Hlinkan muistoturnauksessa vuonna 2017. Hän pelasi Norjan Lillehammerissa pelatuissa nuorten olympialaisissa 2016 sekä samana vuonna myös World U-17 Hockey Challengessa. Yhteensä Salmela on pelannut 20 nuorten ja 50 poikien maaottelua. Hän toimi myös alle 20-vuotiaiden maajoukkueen kapteenina neljän maan turnauksessa huhtikuussa 2019.

Pelityyli
---------

Jukureiden urheilutoimenjohtaja Jukka Holtari on luonnehti Salmelaa hänen siirtonsa yhteydessä kesäkuussa 2020 hyvin liikkuvaksi ja ulottuvaksi yleispuolustajaksi ja laadukkaaksi alivoimapelaajaksi. Holtarin mukaan Salmelan joukkuepelaamisen taidoista ja haluista kertoo puolestaan se, että hän on ollut useissa juniorijoukkueissaan kapteenistossa. Holtari kommentoi Salmelaa:

> »Näinä roolipelaamisen erikoisosaajien aikoina on mukavaa, kun joku puolustaja osaa tehdä kaikkia hommia. Puolustaa, avata peliä, tukea hyökkäystä sujuvalla luistelulla, tappaa jäähyjä ja antaa myös marraskuun toisena tiistaina esimerkin arjessa toimimisesta. Salmelassa näemme tällaisen pelaajan.» 
> 
>

Muuta
-----

Salmela on opiskellut Kouvolan Yhteislyseossa. Hän harrasti lapsena myös pesäpalloa ja jalkapalloa. Salmelan eno Jyri Paavola pelasi omalla urallaan jääkiekkoa hyökkääjänä alemmissa sarjoissa.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2016–2017 | KooKoo | A-SM | 41 | 2 | 0 | 2 | 18 | – | – | – | – | – |
|  | KooKoo | SM-liiga | 9 | 0 | 3 | 3 | 2 | – | – | – | – | – |
| 2017–2018 | KooKoo **(A)** | A-SM | 17 | 0 | 1 | 1 | 6 | 3 | 0 | 0 | 0 | 4 | U18 | 7 | 0 | 1 | 1 | 4 |
|  | KooKoo | SM-liiga | 31 | 0 | 1 | 1 | 12 | – | – | – | – | – |
| 2018–2019 | KooKoo | A-SM | 34 | 2 | 11 | 13 | 50 | – | – | – | – | – |
|  | KooKoo | SM-liiga | 17 | 0 | 0 | 0 | 2 | – | – | – | – | – |
| 2019–2020 | KooKoo | A-SM | 9 | 3 | 1 | 4 | 4 | – | – | – | – | – |
|  | KooKoo | SM-liiga | 2 | 0 | 0 | 0 | 0 | – | – | – | – | – |
|  | KalPa | SM-liiga | 7 | 1 | 0 | 1 | 4 | – | – | – | – | – |
|  | Jokipojat | Mestis | 43 | 6 | 7 | 13 | 36 | – | – | – | – | – |
| 2020–2021 | Jukurit | SM-liiga | 53 | 1 | 4 | 5 | 38 | – | – | – | – | – |
| 2021–2022 | Ketterä **(A)** | Mestis | 47 | 2 | 15 | 17 | 14 | 17 | 0 | 5 | 5 | 8 |
|  | KooKoo | SM-liiga | 4 | 0 | 0 | 0 | 2 | – | – | – | – | – |
| 2022–2023 | Ketterä | Mestis | 23 | 2 | 4 | 6 | 10 | 7 | 0 | 1 | 1 | 2 |
|  | SaiPa | SM-liiga | 6 | 0 | 0 | 0 | 4 | – | – | – | – | – |
| 7 kautta | yhteensä | SM-liiga | 129 | 2 | 8 | 10 | 64 | – | – | – | – | – |
| 3 kautta | yhteensä | Mestis | 113 | 10 | 26 | 36 | 60 | 24 | 0 | 6 | 6 | 10 |

Lähteet
-------

* Santeri Salmela The Internet Hockey Databasessa (englanniksi)
* Santeri Salmela Eurohockey-sivustolla (englanniksi)
* Santeri Salmela *Elite Prospects*. Everysport Media Group AB.  (englanniksi)

### Viitteet

1. ↑  Santeri Salmela (@salmelasanttu) • Instagram-kuvat ja -videot
2. ↑  Kouvolan Yhteislyseo, valitut 15.6.2016 (pdf) *edukouvola.fi*.  15.6.2016. Kouvolan Yhteislyseo. Viitattu 24.12.2019. [vanhentunut linkki]
3. 1 2 3 4 5 6 7 8  Santeri Salmela *Elite Prospects*. Everysport Media Group AB.  (englanniksi)
4. 1 2  Peltola, Pasi: Läpimurto: "Viivapelotetta laukauksestani ei vielä saa!" *ls24.fi*.  4.9.2017. Marva Media Oy. Viitattu 13.3.2018.
5. ↑  Omille nuorille pelaajille jatkosopimuksia *kookoo.fi*.  3.5.2016. KooKoo Hockey Oy.  Arkistoitu 20.12.2016. Viitattu 17.12.2016.
6. ↑  Kokoonpanot *liiga.fi*.  16.12.2016. Jääkiekon SM-liiga Oy. Viitattu 17.12.2016.
7. ↑  Ottelutilastot *liiga.fi*.  16.12.2016. Jääkiekon SM-liiga Oy. Viitattu 17.12.2016.
8. ↑  Suntio, Marianne: KooKoon junnu säväytti heti kättelyssä: Syntynyt 2000-luvulla! *iltalehti.fi*.  16.12.2016. Alma Media Suomi Oy. Viitattu 17.12.2016.
9. ↑  Haapala, Jari: Ilvekseltä löytyi uusi ratkaisija - ensimmäinen 2000-luvulla syntynyt kiekkoilja tehopisteen makuun *yle.fi*. Yleisradio Oy. Viitattu 7.3.2017.
10. ↑  KooKoo solmi jatkosopimuksia omille kasvateilleen *MTVuutiset.fi*.  23.12.2017. Telia Company AB. Viitattu 11.11.2023.
11. ↑  Salmela lainalle Joensuun Jokipoikiin *kookoo.fi*.  24.9.2019. KooKoo Hockey Oy. Viitattu 25.9.2019.
12. ↑  Seppä, Lassi: KalPa lainaa nuorta KooKoo-puolustajaa neljän ottelun ajan − alle 18-vuotiaiden maailmanmestari on kiekkoillut alkukauden Mestiksessä *Jatkoaika.com*.  21.12.2019. Jatkoaika r.y. Viitattu 24.12.2019.
13. ↑  Santeri Salmelan lainasopimusta jatkettu viikolla *kalpa.fi*.  7.1.2020. KalPa Hockey Oy. Viitattu 13.1.2020.
14. ↑  Kalpa - Jukurit, 11.1.2020 *liiga.fi*.  11.1.2020. Jääkiekon SM-liiga Oy. Viitattu 13.1.2020.
15. ↑  Salmela tekee paluun – tällä miehistöllä Vantaalle *joensuunkiekkopojat.fi*.  15.1.2020. Joensuun Kiekko-Pojat Oy. Viitattu 16.2.2020.
16. ↑  Salmela, And ja Ruotsi jatkavat Jokipojissa loppukauden *joensuunkiekkopojat.fi*.  16.2.2020. Joensuun Kiekko-Pojat Oy. Viitattu 16.2.2020.
17. 1 2  Puolustaja Santeri Salmela Jukureihin *jukurit.fi*.  1.6.2020. Jukurit HC Oy. Viitattu 1.6.2020.
18. ↑  Puolustukseen lisää liiga-kokemusta - Santeri Salmela Ketterään *kettera.net*.  21.5.2021. Imatran Ketterä Oy. Viitattu 22.5.2021.
19. ↑  Imatran Ketterän kapteenisto kaudella 2021-2022! *facebook.com*.  14.9.2021. Imatran Ketterä Oy. Viitattu 15.9.2021.
20. ↑  Santeri Salmela jatkaa viikon Kouvolassa – Terry And lainalle maajoukkuetaukoon asti *kookoo.fi*.  25.10.2021. KooKoo Hockey Oy. Viitattu 5.10.2022.
21. ↑  Jatkosopimuksia kaudelle 2022-2023 - peräti 16 Mestaria jatkaa Ketterässä myös tulevalla kaudella *kettera.net*.  20.5.2022. Imatran Ketterä Oy. Viitattu 5.10.2022.
22. ↑  Santeri Salmela lainaan viikonlopuksi *saipa.fi*.  17.11.2022. Liiga-SaiPa Oy. Viitattu 11.11.2023.
23. ↑  Lisää jatkosopimuksia *facebook.com*.  11.5.2023. Imatran Ketterä Oy. Viitattu 12.11.2022.
24. ↑  Hyvät naiset ja herrat.. Imatran Ketterän kapteenisto kaudelle 2023-2024 *facebook.com*.  21.9.2023. Imatran Ketterä Oy. Viitattu 12.11.2022.
25. ↑  Salmela lainalle Kärppiin, Stenkan ennakko *karpat.fi*.  24.1.2024. Oulun Kärpät Oy. Viitattu 24.1.2024.
26. ↑  BEST PLAYER OF THE GAME SELECTED BY THE TEAM (pdf) *reports.iihf.hockey*.  29.4.2018. IIHF. Viitattu 3.5.2018. (englanniksi)
27. ↑  Mennander, Pasi: Santeri Salmela Nuorten Leijonien kapteeni Slovakian-turnauksessa *leijonat.fi*.  11.4.2023. Suomen Jääkiekkoliitto ry – Finlands Ishockeyförbund rf. Viitattu 5.10.2022.
28. ↑  Jyri Paavola *Elite Prospects*. Everysport Media Group AB.  (englanniksi)